text: كاتو بأيس كريم الفريز
text: #000003
text: · يحضر الكيك و يقلب و يترك حتى يبرد .
text: #000006
text: · يدوب الجيلو في مقدار ربع كوب ماء مغلي حتى تذوب حباته تماماً ثم يترك حتى يبرد .
text: #000008
text: · تنقى بضع حبات فريز و يحتفظ بها جانباً مع الجزء الأخضر للتزيين ثم يطحن باقي الفريز مع نصف كوب سكر حتى الحصول على بيورييه ناعمة , يطحن الفريز من دون اضافة الماء .
text: #000009
text: · يقص قالب الكيك الي قسميين , يوضع أول قسم في قاع القالب المغلف . يمكن أن يسقى بشكل بسيط بالحليب لمن يفضل الكيك طري جداً , أنا لم أسقي القالب الظاهر بالصورة .
text: #000012
text: · يوضع ثلاث أرباع مزيج الأيس كريم فوق أول شرحة كيك ثم يغطى بالشريحة الثانية و يضغط بلطف للتخلص من الفراغات .
text: #000013
text: · تغطى ثاني شرحة من الكيك بباقي الأيس كريم ثم يوضع القالب في الفريزر لمدة 8 ساعات و يمكن اعداده قبل بيوم .
text: #000014
text: · تغسل حبات الفريز الباقية جيداً ثم تلت بالسكر الخشن الاكتساب المظهر المجمد و ترتب فوق القالب و يقدم الكيك فوراً و هذا شكل القالب بعد القص و الاختلاف باللون عن الصورة الأولى سببه اختلاف في الجو , بعد ما قصيت الكيك صار ينزل مطر الربيع .
text: #000016
text: امااااااااااا بالنسبة للكيك ف مابعرف شو بدي قلك ...كتير اشتهيت جربه لانه شكله بيجنن بس خايفة من مطب اسمه الكاتو الاسفنجي بس الا ماتجي لحظة جنون وادخل عالمطبخ وخبرك شو صار معي
text: #000021
text: بس بدي قلك شغلة هلأ انتي قلتي انه بعد ماتقسمي القالب بتحطيه بالقالب يلي انخبز فيه طيب بعد مااحشيه شلون رح ينقلب معي ..؟؟؟قصدي مابيخرب شكله بيصير الي فوق تحت والي تحت فوق ولا يمكن من فرحتي بعيد ميلاد الموقع مافهمت شو المقصووود؟؟؟ :zzz
text: #000022
text: غاليتي منى..لك تهنئة مليانة ياسمين وبوالين... انا كنت غاطة غطة طويلة لاني ربنا رزقني فتفوتة عسل وسميتها راية بس كنت كل يوم عم افتح، وحتى ابسط شغلة باخدها من الموقع،صدقيني لما كنت بدي اعمل اي اكلة ابل الموقع كنت افوت بميت حيط واذا اضطريت لعزيمة كنت :upset :cry اختصار(اصفرن).. بس هلا انا بفضلك شطورة وبذكرك كل يوم وبحكي عن موقعك للكل انا ممنونة الك كتير،لك المودة والدعاء.
text: #000024
text: مرحبا ياست منى. ان شاء الله بتحتفلي كل سنه وانتي بالف صحه والله يجعلوا بميزان حسناتك .ياستي انا اتعرفت على هالموقع الحلو بالصدفه كنت بدي ساوي بسمشكات ومابعرف كيف .دورت وطلع الموقع وطار عقلي كلو اكل سوري ياسلام.ضليت اقرأبالوصفات لمده ساعتين متواصله.ومن يومها صار المرجع الاساسي عندي وتسليتي بهالغربه وخصوصا تعليقات الاخوات بحس اني لسه بالشام.الله يقويك ويجزيك الخير
text: #000026
text: هلق بقى بجي للكيك الروعة يلي بشهي وبفرط الريق أكيد ان شاء الله عالتجربة القريبة جدا
  بس كالعادة لا بد من الإزعاج في حال استعملت كريما فريش أديش المقدار
  والله يعطيك العافية وتصبحي على خير حاج صدعتلك راسك
text: #000028
text: السلام عليكم أختي منى ..
  ألف ألف مبروك عيد ميلاد هالموقع وإن شاء الله بيكبر أكتر وأكتر ..
  حسيت قلبي عم يضحك لما قريت كلامك والله شي بيشهي وبيرفع الراس ..
  أنا متل أخت أم دانية كنت عم دور على تشكن مكسيكانو ولقيتا هون .. طلعت يا الله في موقع طبخ حلو ولماعرفت إنو انتي صاحبتو طار عقلي من الفرح وصار ما يعدي يوم إلا وشوف شو جديد .. بس الفحص والله ما بيترك وقت ..
text: #000029
text: يا ستي هل الكيك للحبايب بيتظيف و انتو اغلى الحبايب لهيك قطعته الكم , نورتي حبيبتي
text: #000041
text: اه نسيت الكيكة مع العلم ما بتنسى بس صراحة اخدتني الذكريات ( الجامعة والدراسة والافكار المجنونة ووومياووووو)
  يعني شكلها يمي يمي يعني شكلها من الشغلات اللي رح يحبك اي حدا اذا طعميتي منها
  بعدين اكيد رح اجربها لانو هي كيكة ميلاد لقمة
text: #000043
text: السلام عليكم اول شي كل عام والموقع بالف خير , انا هاي اول مرة بشترك بموق بس الحقيقة ياست منى الله يعطيك العافية لانك عنجد تعبانة بشغلك وطريقة عرضك للوصفة حلوة وبسيطة وانا معجبة فيكي وانا من الاردن وحكيت للي بعرفه عن الموقع .بالنسبة للكيكة بدي اسالك انت قلتي نحطها بنفس صينية الخبز طيب هي بتتحمل هدا الارتفاع مع الريمة وسؤال تاني وغلبتك لازم احطها بالتلاجة ولا بالفريزر وشكرا كتيييييييييير.
text: #000044
text: الكيك الاسفنجي مو صعب , لازم تجربيه , او و الا ااقلك استني شوي انا محضرة موضوع ان شاء الله بيفيدك و بيفيد كل الاخوات عن الكيك الاسفنجي و لوقتها ممكن تجربي الوصفة بالليدي فنجرز الجاهز بس لازم تبليه شوي بالحليب
text: #000046
text: بعد ما اقلب الكيك و الي كان فوق بيصير تحت برجع بقليه مرة تانية لحتى الي صار تحت يرجع يصر فوق :grin
text: #000047
text: كل سنه و احلى منى و اطيب لقمه بخير ان شاء الله. لقمه طيبه من اقرب المواقع لقلبي و زي ما قالوا الكثيرات لازم اول ما ادخل النت اول شي امر على لقمه طيبه لحتى شوف شو في شي جديد اما ليضيف لما نعرفه او طبق قديم كانت تعمله التيتا و نسيناه فياتي ليذكرنا بالماضي الجميل الذي ارتبط به. انا يا منى و كثير من الاخوات مش بس نساندك على ما تعملين بل نحن فخورين بك لانك اصريتي و تابعتي حلمك. ربنا يباركلك في كل شيء في حياتك و حدسي يقول لسه فيه كتير لقدام هذا مش تخمين بل لانو ما شاء الله عندك كل المقومات يعني كل التوليفه على بعض مثل الشخصيه و فن الروايه و التصوير و الذوق و الصدق. ربنا يحميكي و يبارك لك في عملك وفي اهل بيتك.
text: #000050
text: اول مرة شفت الموقع كنت عم دور عمواقع طبخ و كنت جديدة على النت و بلشت شوف صفحة ورا التانية و كل ما يخلصو الصفحات في قسم معين حس اني بدي شوف كمان و مر الوقت و انا عم استكشف الموقع و لا الجولة اللي بيعملها المفتش :grin كان في شي سحري عم يجذبني تحتى استمر في رحلة الاستكشاف و بتذكر اني ساويت نسخ لبعض الوصفات مشان الصقهاو احتفظ فيها فما اشتغلت معي هالخاصية بهاداك الوقت المهم اول وصفة جربتها من الموقع هي كيكة شوكولا كولا و اخدت وقت طويل تحتى جربتها يمكن ترددت لان الوصفة جديدة و غير عن العادة المهم حطيتها بملف لحالها و اخترتلها ايقونة البيت سبحان الله و صرت كل مرة روح عالملف و طل على صورة الكيك عقد ما عجبتني المهم بعد فترة خرب كمبيوتري و وديتو مشان يتصلح و ضاعولي ملفات كتير بس ما بتصوروا فرحتي قديش كانت لما لقيت انو هالملف ما ضاع :zzz المهم محسوبتكم جديدة على النت و ما بتعرف شغلة التسجيل و المشاركة و هيك اشياء و كنت مفكرة ان هالموقع ما فيه الواحد يسجل يعني بس للوصفات و بعدين اكتشفت الاكتشاف الخطير و هو انو فيني سجل فسجلت و ما كانت بعرف انه بتسجيلي عم كون انضممت لعائلة كبيرة
text: #000053
text: عيد ميلاد سعيد جد شي بيفرح انا صرلي اسبوع ما فتت ولما دخلت ليوم شايفة شي عيد ومسابقات ماشاء الله كل يوم شكل جديد
  فكرة الموقع بذاتوا بتجنن وكتير نادر لما نشوف مصدر ثقة وكلو صح شكرا الك كتيررر
  بس كنت حابة انك رح رح تحطي الصورة الجديدة للوصفة تخلي الاديمة هيك منشوف تطور شغلك وتكور استخدام الكاميرا ومنحس كيف الموقع عم يكبر بكل تقاصيلواا
text: #000059
text: هلا ريم و لا شو رايك نسميك ام راية الحلوة , ما شاء الله اسم حلو كتير كتير , رح قلها لاختي عليه لان هلا حامل و بانتظار بنوتة سكرة
text: #000063
text: اتمنى ان تكوني انت وعائلتك ومن تحبين بخير
  اردت ان اشارك في الاحتفال واحضر مثل هذه الكيكة الرائعة حضرت الكيك الاسفنجي وبانتظار النزول الى السوبر ماركت لاحضار مستلزمات الكريما طارت الكيكة فعلا اللقمة طيبة كتير
text: #000066
text: هي اول مشاركة الي بها الموقع اللطيف لقمة طيبة وحبيت انو يكون معايدة للموقع وصاحبته ييللي حسيتها متل اخت الي في هالغربة
  الحلو انو عيد ميلادي بيصدف بنفس اليوم 5/5 وهادا يللي شجعني اكتر انو اسجل بالموقع
  انا ساويت اكلات كتير من هون معتمدة على وصفات منى اللذيذة
  نحنا بالغربة مافي حدا يدلنا على الطريقة الصحيحة لطبخات كتير وانا وجوزي كتير منحب اكلاتنا الحلبية وما منستغنا عنها بالاضافة لكتير كاتويات وحلويات
  ماشاء الله عليكي يا منى شي بيرفع الراس واش ها الاكلات شي كتير طيب
  بتمنى لموقعك المتميز دوام الاستمرار ولعيلتك الصغيرة تكبر اكتر واكتر ويا ريت تقبليني فرد من هاالعياة الانترنتية
  كل سنة وانت بخير يا لقمة طيبة
text: #000075
text: الأخت الكريمة منى
  أنا من الناس الي قلتي عنهم مرة (بيفوتو ويقرو ويمشو)! والحقيقة أني منذ أن تعرفت إلى الموقع بالصدفة منذ أكثر من شهرين وأنا مدمن على الموقع، لا يكاد يمر يوم دون أن أدخل إليه. بالنسبة لي كان بمثابة مغارة علي بابا .. فيها من الكنوز ما لا يقدر بثمن. وخلال هذه الفترة قمت بنسخ مئات الوصفات إلى كمبيوتري، كما قمت بطباعة العشرات منها واحتفظت بها في مصنف خاص عزيز على قلبي أصبح دستوري ومرشدي في المطبخ! خطر ببالي كثيراً المشاركة في التعليقات للتعبير عن شكري وامتناني، وكانت لدي أحياناً بعض الأسئلة حول بعض الوصفات، ولكن الصراحة كنت أشعر بالإحراج من الدخول والمشاركة في موقع نسائي، ولكني أحسست في النهاية بالبخل والأنانية إن بقيت على صمتي مثلما قالت إحدى الأخوات.
  شكراً لك على كل شيء .. وكل عام وأنت وموقعك وكل أحبابك بألف ألف خير.
text: #000078
text: هلا يا قطة يا مقطقطة يا حلوة
  مين الي بيشجع مين , و مين كان الفضل اله على التاني ؟
  الحمد لله على هل التفيقة الي فيقتيني ياها شي يوم من تموز و كانت السبب بتغير كتير اشياء بحياتي , و انا بحبك اكتر و اكتر :roll
text: #000080
text: ابدا حبيبتي مو مأخرة , ربي يشافيك و يعافيك و مرضة صغيرة و بترووح لحالها و الحمد لله ان ربنا هلا قدر الك المرضة مو قبل بعشر ايااام
  لو تعرفي ان دمعت عيوني على الدعوة الي دعيتيلي ياها بالعمرة , ربي يطعمني و ادعيلك متلها و ربي يخليلي ياكي أخت غالية كتير و كريمة كتير
  ان شاء الله تشدي و بعدها تجربي الكيك و لا تنسي تخبريني شو بيصير معك :zzz
text: #000083
text: كيفك يا ست منى عنجد وصفات الفل شكلها بشهي وانا حفضتها لاطبقا . سالتك المرة الماضية وما جاوبتيني وبتمنى تجاوبيني وبدي اسالك عالمرة كمان على طريقة الغريبة ازا ما في غلبة . :roll
text: #000086
text: الصينية الي عندي حوافها سميكة , يعني كل الكيك الظاهر بالصورة مع الايس كريم تبعه كان فيها و بعد ما نجهزه نحطه بالفريزر لحتى يجمد منيح و ممكن تحضرييه قبل بكم يوم اذا عندي ضيوف و تتركي اللمسة النهائية لاخر وقت
text: #000089
text: بدي اعرف اذا منحط الكيكة بقسم التبريد او بالفريزر اي بقسم التجميد لان حسيت انه مو منطقي اننا نحطه بقسم التجميد لان راح يصير كله ماء خصوصا انك ما قلتيلنا نغطيه و من ناحية اخرى اذا حطيناه بالبراد بخاف الايس كريم يذوب
text: #000098
text: كمان بدي اسالك بعرف ان فينا نبدل الجيلو بالجيلاتين لان الجيلاتين عبارة عن جيلو بس من غير طعم انا بهالفترة ما عم يتوفر عندي جيلاتين و حسب ما بعرف هو مادة رابطة و شفت بمحلات على النت ان فينا نستبدله بالنشاء بقى شو قولك
  او هل في بديل تاني للجيلاتين او شي بينعمل بالبيت مشان يؤدي نفس دور الجيلاتين
text: #000099
text: اختي منى ناطرتك تجاوبي على اسئلتي ما في داعي تركبي المصعد بس اطلعي بالدرج و راح تلاقيهم فوق ناطرينك :grin و بما اني كريمة :grin فراح ضيفلك سؤال كمان ) شو هالكرم ) هل ممكن نستعمل الايسكريم العادي يعني اللي منشتريه او ايس كريم الفواكه اللي وصفته بالمنتدى و قديش الكمية و اكيد اذا استعملناه بيصير لازم نحطها بالفريزر مو البراد
  ناطرتك لان الجو صاير حر و بدي ساوي هالوصفة و في نفس الوقت راح كون عم عيد وصفة الكيك الاسفنحي مشان تطلع احسن و احسن ان شاء الله
text: #000101
text: تسلم دياتك على هيك كيك شو كيب امبارح عملتو وطلع روعة من انو الكيك الاسفنجي ما كتير ظبط معي بس مع ذلك كان شكلو وطعمو كتير حلو ، بس عندي سؤال بصير أستعمل بدل الكيك الاسفنجي كاتو الزبادي لأنو نجح معي أكتر ونفش أكتر وطلع كتير طري ، فشو رأيك
  وياريت من بعد أمرك تلحقيني على وصفة الكيك الاسفجي لحتى أعرف شو سبب فشله
text: #000102
text: الف هنا و الف عافية على الكيكة , كتير انبسطت انك جربتيها و عجبتك
text: #000104
text: الف صحة و الف هنا , كتير انبسطت انه عجبك و ظبط معك , اتوقع ممكن تستعملي كيك الزبادي , بس هادا اذا ظبط فأحسن بكتير
  لاحقتك , بس لحط ايشاربي :grin
text: #000105
text: الكيك بالفريزر بقسم التجميد و لا تخافي لان هو ما بيصير ينحل , بتاكلي منه و بترجعييه للفريزر لحتى تبقى البوظة مجلدة
  ممكن تستبدليه بالجيلو الغير منكهه أما النشاء فنو .
  ممكن تستعملي الايس كريم العادي ,و الكمية تقريبا نصف كيلو و اكيد في الفريزر بكل الاحزال سواء حضرتي الايس كريم على ايدك او اشتريتيه جاهز و أيس الكريم الزبادي مو منيح كتير لهل الوصفة,
  ان شاء الله تجربيها و تكون متل مابتحبي و أطيب 8)
text: #000109
text: اختي منى هل ضروري تكون الفواكه ناضجة جدا متل اللي منستعملها للمربى او بيكفي تكون متوسطة النضج او بس ناضجة
  كمان بالنسبة للموز ما راح يسود بعدين
text: #000114
text: اخر سؤال قلتي اننا نطحن الفريز مع السكر هل منستعمل خلاط الكوكتيل
text: #000116
text: الفواكة لازم تكون ناضجة و الموز ما رح يسود لان رح تخلطيه مع الجيلو و بقية المقادير .
  ما اتوقع بيصر مع التفاح أو الاجاص , بس لا مانع من التجربة اذا حابة و اكيد بدهم تقشير
text: #000118
text: لما نطحن الفريز نضيف معه السكر ونستعمل خلاط الكوكتيل
  الجيلاتين حوالي 4 ملاعق و اذا حابة تستعملي الورق فبيعادله 3 ورقات
text: #000119
text: اول شي مبارك مرور سنتين عالموقع مع انها متأخرة
  انا لقيت الموقع بالصدفة(ياريت كل الصدف حلوة متل هي من شي اسبوعين
text: #000120
text: ومن يومتا صرت مجربة شي عشر شغلات (خربنا الميزانية )
  كنت عمدور عالسماقية
  وحسيت حالي كأني عمبسأل حدا قريب مني امي او خالتي
  من كتر ماشعرت انك بتحبي الشي اللي عم تعمليه وبتشتغليه بضمير
text: #000121
text: الف شكر الك للكلام الحلو و الرد الجميل , هادا بس من زووءك و لطفك أختي و انت من أهل البيت و بتشرفي و بتوري دوما
  الكريما كميتها cl 50 و مقابلها كوبيين و نصف , ان شاء الله تجربيه و تكون على زووءك
text: #000125
text: الله يبارك بعمر و ببدنك و نورتي الموقع أختي
  الف صحة و هنا على كل الوصفات الي جربتيها من الحلو و المالح و بكل لقمة
  يا ريت لو فيك تنزلي الصور و بكون كتير ممنونة و مبسوطة
text: #000127
text: الموقع الو معزة كتير كبيرة بألبي رغم طلاتي البسيطة..
  تعلمت منو كتير شغلات غير الطبخ:
  هاللمة الحلوة و جو العيلة الوحدة يلي فيه..
  ذوئك بترتيب صور الوصفات واللمسات الانثوية المميزة..
  المقدمة العفوية يلي بتضيفيها لوصفاتك بتعطيني احساس اني موجودة معك بنفس الجو..
  الجهد والتعب والاصرار يلي عبتئدميه لهل موقع حتى كبر وتميز..
text: #000130
text: هالوصفة بتستاهل تنزل الموقع بهيك مناسبة لإنو فعلا كتير مميز و أنا بموت باللون الزهري
text: #000133
text: الله يبارك بعمرك و بدنك و أهلك و كل عيلتك حبيبتي .
  و انا متل حكايتك , نقطة ضعفي الزهري و الفوشي :zzz
  ان شاء الله تجربي هل الكيك و يعجبك و يكون على زووءك
text: #000134
text: الأخت الكريمة منى
  أعتذر أولاً عن غيابي الطويل عن المشاركة في التعليقات، رغم أني لم أغب عن الموقع أبداً، ولا يكاد يمر يوم دون أن أختلس بعض اللحظات للمرور ولو بسرعة على موقعي المفضل. ولكنني لم أستطع أن أترك هذا اليوم يمر دون المشاركة في تعليق. فغداً هو العيد الثالث لموقعنا الحبيب لقمة طيبة .. وهي مناسبة غالية جداً على قلبي، بل على قلوب كل محبي اللقمة الطيبة. والحقيقة أني لم أجد طريقة للاحتفال بها غير تطبيق بعض الوصفات الأثيرة عندي والتي تعلمتها بفضلك وفضل لقمة طيبة، والدعاء لك من أعماق قلبي بالخير والتوفيق والنجاح الدائم بإذن الله.
  كل عام وأنت والموقع وكل القائمين عليه بألف ألف خير.
text: #000144
text: يسلمووووووو دياتك الوصفة كتير طيبة وسبيشال لما جربتا حسيت حالي عاملة انجاز عظيم شكلا بيجننننن وبتبيض الوجه وخصوصي بالصيف وهلأ وقت الفريزاذا اجاكي ضيف على غفلة بيكون عندك بالفريزر هاكيك الحلوووووو
text: #000147
text: تسلم ايديكي عهالوصفة الحلوة و حابة جربا عندي بالبيت بس عندي استفسار بسيط عن مكون مشان جيب كل المكلونات لهالوصفة و هو علية كريمة بيضا بودرة هل بتقصدي فيا متل كريمة الخفق الدريم ويب الظروف بدون ما نخفقا؟؟ وللا شي تاني؟؟؟
text: #000151
text: تمام هو المطلوب , بعدها رح نخفقها مع حليب بارد لحتى تسمك و فيكي تستعملي كريم فريش سائل
text: #000152